पहले ध्यान नहीं रहा उतरने का और फिर 10 रुपए नहीं दे रहे। कंडक्टर दस रुपए माँग रहा है तो श्रीमान् पूर्व IAS उन्हें चाँटा मार कर कहते है तू जानता नहीं मुझको। 

अब यह रोडवेज का कंडक्टर है, कोई गाँधीवादी कार्यकर्ता नहीं। गरम खून है। थप्पड़ का जवाब लात घूंसो से दे कर जान पहचार कर दी। 

इस प्रकरण के शुरू में एक सवारी कह भी रही है कि दस रुपए की तो बात है, दे दो। लेकिन पूर्व आईएएस कह रहे हैं कि नहीं दूँगा। वे चाहते तो कंडक्टर की शिकायत करके कार्रवाई करवा सकते थे, लेकिन इस तरह थप्पड़ से शुरुआत करके मार खा लेना तो शोभनीय नहीं। 

मारपीट की शुरुआत किराया मांगने पर पूर्व आईएएस ने की, यह वीडियो में दिख रहा है फिर बिना किसी जाँच कंडक्टर को इस तरह निलंबित करना एक अन्यायपूर्ण फ़ैसला है।